hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
Skullcany fejhallgató szerviz: Skullcandy fejhallgatók és fülhallgatók garancián túli javítását vállaljuk kedvező áron. Ha meghibásodott, ne dobja ki rögtön, hozza be üzletünkbe, a hibamegállapítás díjtalan, a javításokra előzetes árajánlatot adunk.
Zöld színű Skullcandy Ink’d 2 fülhallgató – dugó csere
Legújabb javításom alanya egy zöld színű Skullcandy Ink’d 2 fülhallgató volt. A gyári dugó leszakadt róla, de azért azt is megkaptam a füels mellé.
Ha a gyári dugó leszakad, vagy ha a fülesnek közvetlenül a dugónál kontakthibás a kábele, akkor az eredeti dugót általában nem tudom felhasználni a javítás során. Azért, mert ha a kábelen csinálnék egy forrasztást, az nem volna olyan strapabíró, mint egy dugócsere. A cseréhez olyan szerelhető jack dugót használtam, ami a rugalmas gumi szerű törésgátlójának köszönhetően a vékonyabb fülhallgatókábelekhez is passzol.
A javítás első lépéseként csináltam egy tiszta vágást a kábelen, levágtam az elejéből egy picit, ahol kilógtak a belső vezetékek. Ezután sniccerrel leblankoltam a kábelvéget, majd beónoztam a vezetékeket. Miután ráhúztam a csatlakozó szerelvényeit a kábelre, felforrasztottam a vezetékeket a tüske érintkezőire. Az javítás eredményét mobiltelefonnal teszteltem, végül a szigetelő csövet folyékony ragasztóval öntöttem ki és felcsavaroztam a dugó hátsó részét.
Univerzális fülhallgató gumi, szilikon gumiharang
fülhallgató javítás - Skullcandy fejhallgató javítás
Skullcandy Aviator fejhallgató javítása – kontakthibás dugó
Dátum: 2013. 11. 30.
A napokban egy igazán jó fejhallgató, egy Skullcandy Aviator került a kezembe. Megjelenését a világosbarna barna bőr borítás, a borostyánszínű áttetsző műanyag elemek és az aranyozott acélhuzalok teszik különlegessé. Sajnos a gyári dugóját le kellett cserélni, mert kontakthibás lett a kábel.
Ez valójában egy headset is egyben, mivel a kábelen helyet kapott egy mikrofonnal és hangerőszabályzó gombokkal felszerelt vezérlő. Éppen ezért egy 4 pines jack dugó felszerelése szükséges a javításához, hogy továbbra is használható legyen minden funkciója.
Levágtam a csatlakozót a sérült kábelrésszel együtt. Ilyenkor általában elég 1-2 centivel a csatlakozó felett elvágni a kábelt. A régi csatlakozót ne dobjuk ki rögtön, mivel kimérhetjük rajta a vezetékek bekötését a multiméter diódateszt funkciójával. A kontakthiba miatt egy vagy több vezeték nem fog érintkezni, de ezek bekötése már kizárásos alapon kitalálható.
Elhelyeztem egy vékonyabb zsugorcsövet a kábelen, hogy a textil burkolat később se bomoljon ki. A forrasztások elvégzése után folyékony ragasztóval töltöttem fel a dugóhoz tartozó műanyag csődarabot, ami az érintkezők szigetelésére való. Végül összecsavartam a dugót.
headsetes fejhallgató javítás - Skullcandy fejhallgató javítás
Skullcandy Riot fülhallgató javítása – vezeték szakadás
Dátum: 2013. 10. 19.
Javításra érkezett hozzám egy Skullcandy Riot fülhallgató, azzal a hibával, hogy az egyik oldala nem szólt. Ha a fülhallgató egyik oldala nem szól, az attól lehet, ha a kábelben lévő, hangszóróhoz vezető réz szálak egyike, tehát az audio jel vagy a földelés elszakadt.
Ha a szakadás a jack csatlakozó környékén van, ki kell vágni a hibás részt és újraforrasztani a csatlakozót, tehát az elvégzendő javítás egy csatlakozó csere.
Ha a szakadás a kábel középső részén van, akkor magát a kábelt kell kicserélni. Ilyenkor nincs értelme a régit javítgatni, teljes kábelcsere szükséges.
Ha a hangszórótartó dobozokhoz közel van a hibás rész, akkor ott kell elvégezni a vezetékek újra forrasztását a sérült rész kivágása után.
Ritkán a hangszóró meghibásodása is okozhatja a fenti hibajelenséget, bár olyankor gyakoribb az egyik oldal elhalkulása, zörgése-recsegése. Az ilyen apró hangszórók sajnos nem javíthatók, ha a membránjuk vagy a bennük lévő tekercs megsérül. Csak cserélni lehet őket, azonban márkás fülesek esetén kifizetődőbb új eszközt vásárolni, a hibás alkatrészként hasznosítható.
Sajnos nem mindig állapítható meg a hiba anélkül, hogy szétvágnánk a fülest. Ez történt most is. Először csatlakozó hibára gyanakodtam, mivel az fordul elő legtöbbször. Hogy megszűntessem, kicseréltem a gyári csatlakozót egy szerelhetőre.
Nemrég találtam egy jó kis boltot, ahonnan kiváló minőségű jack csatlakozókat szerezhetek be. Legújabb kedvencem – amit most is használtam – egy olyan típus, ami fémvázas, de a törésgátlója hajlékony műanyag, ezért sokkal kompaktabb a teljesen fémből készült társainál. Sajnos ezt a típus csak három pinesben kapható, a mi fülhallgatónkhoz meg négy pinesre van szükség, mivel ebben van egy mikrofon és egy nyomógomb is.
A hagyományos TRS csatlakozókkal szemben a TRRS dugón (ezen 3 csík, tehát 4 érintkező van) a legalsó érintkezőre kell kötni a mikrofonhoz és egyéb extra funkciókhoz tartozó vezetékeket, fölötte a közös földelés van. A tüske végén lévő két másik érintkező bekötése a TRS dugókéval azonos, tehát a dugó csúcsa a bal hangszóróhoz csatlakozik, az alatta lévő pedig a jobb oldali hangszóróhoz.
Összeszereltem egy négy pines tüskét egy jobb minőségű, három pines dugó burkolatával. Szerencsére azonos menet van mindkettőben. Az így készített csatlakozó felforrasztása után sem szólt a hibás oldal, így tovább kerestem a hiba okát.
Szétszedtem a vezérlő dobozt, mert innen mindkét irányba kimérhetők a vezetékek, hogy van-e bennük szakadás. Szétpattintottam a hangszórótartó dobozt is, hogy hozzáférjek a hangszóró hátulján lévő forrasztásokhoz. Itt szakadást jelzett a műszer. A doboz és a hangszóró közti kábeldarab mindkét végét újraforrasztottam, és mint kiderült, a szakadás a hangszóróhoz közelebbi végén volt.
Mostmár újra tökéletesen szól a füles, és a rossz megérzésemnek köszönhetően egy új csatlakozót is kapott. A fenti leírásból is látszik, hogy ehhez nem árt egy kis szerencse sem, hogy az ember hamar megtalálja a hibát.
Univerzális fülhallgató gumi, szilikon gumiharang
headsetes fülhallgató javítás - Skullcandy fejhallgató javítás
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum